CELEX: 62020TN0308
Language: hr
Date: 2020-05-18 00:00:00
Title: Predmet T-308/20: Tužba podnesena 18. svibnja 2020. – PL protiv Komisije

10.8.2020   
            
            
               HR
            
            
               Službeni list Europske unije
            
            
               C 262/30
            
         
      Tužba podnesena 18. svibnja 2020. – PL protiv Komisije
      (Predmet T-308/20)
      (2020/C 262/41)
      Jezik postupka: francuski
      
         Stranke
      
      
         Tužitelj: PL (zastupnici: J. Van Rossum i J.-N. Louis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Komisije od 25. lipnja 2019. o preraspoređivanju tužitelja „u interesu službe” iz Glavne uprave za međunarodnu suradnju i razvoj – EuropeAid, Uprave za susjedsku politiku, Odjela za financije, ugovore, reviziju (DEVCO.F5.DEL.West Bank and Gaza Strip.006) u Istočnom Jeruzalemu u Glavnu upravu za mobilnost i promet, Upravu za zajedničke resurse MOVE.ENER (MOVE.SRD) u Bruxellesu, s retroaktivnim učinkom od 1. siječnja 2013.;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog temelji se na povredi članka 266. UFEU-a zbog toga što se pobijanom odlukom ne poštuju izreke presude Službeničkog suda od 15. travnja 2015. (F-96/13, EU:F:2015:29) i presude Općeg suda od 13. prosinca 2018. (T-689/16, neobjavljena, EU:T:2018:925) u kontekstu njihovih obrazloženja, koja su im bitna potpora, s obzirom na to da su neophodna za određivanje točnog značenja pravomoćne presude.
               
            
                  2.
               
               
                  Drugi tužbeni razlog temelji se na povredi članaka 2. i 22.a Pravilnika o osoblju za dužnosnike Europske unije zbog toga što je pobijanu odluku donijelo nenadležno tijelo, kao i na povredi obveze obrazlaganja i lojalne suradnje.